**19. NAPIREND:** Ügyiratszám: BSZ/158-8/2024.

## **E L Ő T E R J E S Z T É S**

a Képviselő-testület **2024. február 26-i nyilvános** ülésére

**Tárgy:** **Beszámoló a Zánkai Közös Önkormányzati Hivatal 2023. évi tevékenységéről**

# **Előterjesztő:** dr. Varga Viktória jegyző

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

A Magyarország helyi önkormányzatairól szóló 2011. évi CLXXXIX. törvény 81. § (3) bekezdés f) pontja alapján a jegyző évente beszámol a hivatal tevékenységéről a képviselő-testületnek. Ezen jogszabályhely értelmében a Zánkai Közös Önkormányzati Hivatal (a továbbiakban: Hivatal) 2023. évi tevékenységéről az alábbiakról tájékoztatom a Tisztelt Képviselő-testületet:

A Hivatal nyolc település (Balatoncsicsó, Balatonszepezd, Monoszló, Szentantalfa, Szentjakabfa, Óbudavár, Tagyon és Zánka) igazgatási és működtetési feladatait látja el. A Hivatal zánkai székhellyel működik és egy kirendeltséget tart fenn Szentantalfán.

Zánkán a Hivatal dolgozói hétfőn és szerdán 8:00 – 11:00 és 13:00 – 15:00 óra között, pénteken 8:00-tól 12:00 óráig állnak az ügyfelek rendelkezésére. Kedden és csütörtökön nincs ügyfélfogadás, ilyenkor lehet a háttérmunkát elvégezni.

A szentantalfai kirendeltségen is szabályozott ügyfélfogadási idő van, melyet igyekszünk tartani.

Balatonszepezden pénteken 8.00-11.00 óra között van ügyfélfogadás, kizárólag az adóhatósági ügyintézéshez kapcsolódóan.

A teljesség igénye nélkül a Hivatal a következő feladatokat végzi: a képviselő-testületek, valamint a nemzetiségi önkormányzatok és társulások működésének biztosítása, anyakönyvi ügyintézés, birtokvédelmi és vadkárral kapcsolatos eljárások, hagyatéki eljárás, üzletek működési engedélye, telepengedély, adóigazgatás és végrehajtás, közterület foglalási engedélyek, a települések üzemeltetése, intézményi kapcsolattartás, települési támogatás, tanulmányi támogatás, Bursa Hungarica, hirdetmények közzététele, pályázatok figyelése, elkészítése, elszámolása.

A német nemzetiségi önkormányzat ügyeinek intézése, testületi üléseinek, közmeghallgatásainak, költségvetésének előkészítése is a Hivatal munkaszervezete keretein belül történik. Összesen 4 német nemzetiségi önkormányzat működik: Zánkán, Tagyonban, Szentjakabfán és Balatoncsicsón.

A társulások esetében a tanácsülésekhez kapcsolódó munkaszervezeti és jegyzőkönyvezési feladatokat is a Hivatal látja el. 2023-ban az alábbi társulások munkáját készítettük elő:

Zánka és Térsége Egészségügyi Intézményi Társulás (Zánka)

Zánka és Térsége Oktatási Intézményi Társulás (Zánka)

Nivegy-völgyi Óvodafenntartó Társulás (Szentantalfa)

A testületi, valamint a társulási tanácsi ülésekről készült jegyzőkönyveket a Hivatal készíti el és küldi meg elektronikus úton a Veszprém Vármegyei Kormányhivatal felé.

**2023. évi testületi ülésekhez kapcsolódó adatok:**

(zárójelben a 2022. évi adatok)

|  |  |  |  |
| --- | --- | --- | --- |
| **Települési önkormányzat** | **Jegyzőkönyvek száma** | **Határozatok száma** | **Rendeletek száma**  |
| Balatoncsicsó Község ÖnkormányzataÜgyrendi Bizottság | 141 | 701 | 12 |
| Óbudavár Község Önkormányzata | 16 | 54 | 12 |
| Szentantalfa Község Önkormányzata | 13 | 54 | 10 |
| Szentjakabfa Község Önkormányzat | 12 | 51 | 11 |
| Tagyon Község Önkormányzata | 10 | 44 | 10 |
| Balatonszepezd Község ÖnkormányzataÜgyrendi Bizottság | 191 | 1402 | 18 |
| Monoszló Község Önkormányzata  | 14 | 56 | 11 |
| Zánka Község ÖnkormányzataÜgyrendi BizottságEgészségügyi, Oktatási és Sport BizottságFejlesztési, Idegenforgalmi és Kulturális Biz. | 15111 | 141114 | 16 |
|  **Összesen:**  | **118 (119)**  | **618 (709)**  | **100 (96)**  |

|  |  |  |
| --- | --- | --- |
| **Nemzetiségi Önkormányzatok** | **Jegyzőkönyvek száma** | **Határozatok száma** |
| Balatoncsicsói Német Nemzetiségi Önkormányzat | 8 | 72 |
| Szentjakabfai Német Nemzetiségi Önkormányzat | 10 | 29 |
| Tagyoni Német Nemzetiségi Önkormányzat | 9 | 25 |
| Zánkai Német Nemzetiségi Önkormányzat | 8 | 17 |
| **Összesen:** | **35 (32)**  | **143 (144)**  |

|  |  |  |
| --- | --- | --- |
| **Társulások** | **Jegyzőkönyvek száma** | **Határozatok száma** |
| Zánka és Térsége Egészségügyi Intézményi Társulás | 3 | 8 |
| Zánka és Térsége Oktatási Intézményi Társulás | 3 | 8 |
| Nivegy-völgyi Óvodafenntartó Társulás  | 5 | 14 |
| **Összesen:** | **11 (13)** | **30 (38)**  |

|  |  |
| --- | --- |
| 8 település együttes ülése | 0 |
| **összesen:** |  **0 (1)**  |

A fentiek alapján mindösszesen 164 ülés megtartására került sor, melyen összesen 791 határozat és 100 rendelet született.

**Adóigazgatási és szociális feladatokhoz kapcsolódó adatok:**

(zárójelben a 2022. évi adatok)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Balaton-csicsó** | **Balaton-szepezd** | **Monoszló** | **Óbudavár** | **Szentantalfa** | **Szentjakabfa** | **Tagyon** | **Zánka** |
| **Adó ügyiratok száma (db)** |  815 (567) | 2899 (1515) | 452 (281) | 92 (19) | 887 (996) | 165 (24) | 409 (401) | 2779 (1934) |
| **Beszedett adó (eFt)** | 22.784 (16.797)  | 131.432 (90.403) | 12.358 (9.047) | 2.566 (898) | 36.354 (21.923) | 2.455 (684) | 8.059 (5.230)  |  169.102 (157.436) |
| **Kiadott adó- és érték bizonyítvány (db)** | 8 (15) | 48 (46) | 7 (10) | 8 (9) | 16 (27) | 6 (7) | 2 (7) | 25 (43) |
| **Szociális ügyiratok száma** | 27 (33) | 42 (47) | 30 (40) | 20 (12) | 13 (9) | 17 (16) |  5 (3) | 141 (165) |
| **Kifizetett szociális támogatások (eFt)** | 5.158 (2.992) | 2.349 (2.304) | 925 (1.023) | 1.268 (690) | 393 (275) |  1.265 (1.579) | 855 (1.213) | 4.510 (4.696) |
| **Kifüggesztések száma (db)** | 20 (27) | 14 (18) | 13 (26) | 4 (7) | 25 (15) | 3 (2) | 7 (18) | 6 (22) |

A Hivatal minden településre vonatkozóan ellátja az anyakönyvi igazgatással kapcsolatos feladat- és hatásköröket. Az anyakönyvi igazgatás keretében legmagasabb ügyszámot és egyben az anyakönyvi munka legszebb részét a házasságkötések lebonyolítása jelenti. A településeken engedélyezett a házasságkötések külső helyszínen, azaz a Hivatal épületén, illetve a házasságkötő teremként kijelölt helyiségeken kívül történő lebonyolítása.

2023-ban a zánkai hivatalnál 14, a szentantalfai kirendeltségnél 31, Balatonszepezden 5 házasságkötésre került sor.

A zánkai hivatalnál 11 esetben, a szentantalfai kirendeltségen 24 esetben külső helyszínen történt a házasságkötés.

A Hivatal részére nagy feladatot jelent a nyári időszakban a strandokkal kapcsolatos feladatok ellátása, mivel a Hivatal dolgozói látják el a panaszok kezelését, a pénztárak ellenőrzését, és az egyéb igazgatási feladatokat.

A Hivatal a társulások, illetve nemzetiségek által fenntartott intézmények kapcsán is lát el feladatokat, ilyen pl. a költségvetés elkészítése, törzskönyvi nyilvántartás kezelése, az intézményvezető kinevezése, szerződések előkészítése, véleményezése, egyéb fenntartói feladatok (csoportlétszám, beiratkozás, nyitva tartási idő megállapítása, szakmai programok, éves beszámolók elfogadása).

Az önkormányzati fejlesztések megvalósításához elengedhetetlen a pályázati források bevonása. A Hivatal részéről a pályázatok beadása, a már nyertes pályázatok menedzselése, elszámolása, valamint a fenntartásban lévők gondozása folyamatos volt.

2023. évben az előző évekhez képest kevesebb pályázat előkészítésével, benyújtásával, lebonyolításával és elszámolásával foglalkozott a Hivatal:

több településen:

* szociális tűzifa
* Bursa Hungarica
* rendezvények támogatása

Zánka:

* Zánka Községi Strandfejlesztés V. ütem (Kisfaludy2030) elszámolása
* Tájház főépület felújítása
* Magyar Falu pályázat: Vérkúti utca felújítása
* Balaton-Fejlesztési tanács: elektromos autó és parti sétány pályázat
* orvoslakás, gyógyszertár felújítás elszámolása
* Déryné pályázat (faluházban, strandon színházi előadás)
* Villasor közművesítése
* szolgálati lakás tervezése
* óvoda tetőfelújítása
* Bánkőhegyi, Fűzkúti, Újhegyi, Arany J. utcák felújítása BM pályázat elszámolása
* NKA pályázat: Zengő Kertek Fesztiválja rendezvény pályázat
* mini pályázat kiállításra (paraván)
* Generali szűrőbusz
* Veszprém 2023, Bakony-Értékek napja Zánka rendezvény

Monoszló:

* Faluház energetikai korszerűsítése
* Magyar Falu: bolt működtetése
* fásítás
* csapadékvíz-elvezető hálózat kiépítése a településen (TOP pályázat)
* Káváskúti utca aszfaltozása

Balatonszepezd:

* Árpád u. belterületi szakasza felújításának közbeszerzése
* külterületi utak fejlesztése pályázat megvalósítása
* sebességmérők kihelyezése
* Bertha Bulcsu Közösségi Ház támfalának felújítása

Balatoncsicsó:

* A zene nem csak a miénk! minipályázat (Veszprém-Balaton 2023.)
* NKA Zenés Nivegy-völgy pályázata
* vis maior pályázat

Szentantalfa:

* Magyar Falu Program keretében: útfelújítás
* vis maior pályázat

Tagyon:

* Magyar Falu Program keretében: útfelújítás

Balatoncsicsó Német Nemzetiségi Önkormányzat:

* iskolafelújítás (iskola fűtési rendszerének hőszivattyúval történő bővítése, napkollektor)
* nemzetiségi tábor
* német nemzetiségi napok pályázat
* Veszprém-Balaton Régió Kultúrájáért Közalapítvány „Varázslatos Karácsonyi Várakozás!” minipályázat

A 2023. évben a személyi állomány nem változott egy nyugdíjba vonulást kivéve, a hivatal 2023. év végén 17 fővel látta el feladatait. A köztisztviselők a 2023. évre előírt képzési kötelezettségüket maradéktalanul teljesítették.

A hivatal tárgyi és számítástechnikai eszközökkel való ellátottsága megfelelő, 2023-ban minimális informatikai eszközbeszerzés történt.

Kérem a Tisztelt Képviselő-testületet, hogy a beszámolót elfogadni szíveskedjen.

**HATÁROZATI JAVASLAT**

Balatonszepezd Község Önkormányzatának Képviselő-testülete a Zánkai Közös Önkormányzati Hivatal 2023. évi tevékenységéről szóló beszámolót elfogadja.

Szentantalfa, 2024. január 31.

 **dr. Varga Viktória**

 **jegyző**